b"\n_START_ARTICLE_\nClash by Night\n_START_SECTION_\nArgument\n_START_PARAGRAPH_\nMae Doyle torna a casa seva despr\xc3\xa9s de molts anys d'abs\xc3\xa8ncia per trobar el seu germ\xc3\xa0 enamorat de Peggy, empleada d'una f\xc3\xa0brica de conserves de peix._NEWLINE_El germ\xc3\xa0 tem que Peggy, a qui agraden les emocions fortes, es torni com Mae, dura i cansada. Mae, despr\xc3\xa9s d'una aventura amb un amic del seu germ\xc3\xa0, es casa amb el seu verdader amor, un capit\xc3\xa0 de vaixell de pesca, Jerry.\n_START_SECTION_\nCr\xc3\xadtica\n_START_PARAGRAPH_\nEstranya adaptaci\xc3\xb3 de l'obra teatral d'Odets, completament allunyada de l'original que el guionista va fer servir com un punt de suport, estripant les connotacions socials (el tema es desenvolupa en un context de depressi\xc3\xb3 econ\xc3\xb2mica i atur) per deixar-lo en un s\xc3\xb2lid i a estones impactant drama passional del que Lang es trobava molt satisfet. La for\xc3\xa7a i precisi\xc3\xb3 de les seves imatges, les superbes composicions del trio protagonista i l'electritzant pres\xc3\xa8ncia (per primera vegada en un paper important) de Marilyn Monroe, van contribuir a fer que els espectadors compartissin l'entusiasme del seu director per aquest film."